Φίλιππος Φιλίππου (συγγραφέας)

Ο Φίλιππος Φιλίππου είναι Έλληνας συγγραφέας, δοκιμιογράφος και αρθρογράφος.

Βιογραφία
Ο Φίλιππος Φιλίππου γεννήθηκε στους Κυνοπιάστες της Κέρκυρας στις 4 Δεκεμβρίου του 1948. Από το 1968 έως το 1982 ταξίδευε συχνά ως μηχανικός σε φορτηγά πλοία και οι θαλασσινές εμπειρίες επηρέασαν την κατοπινή λογοτεχνική παραγωγή του.

Το πρώτο βιβλίο του Φιλίππου κυκλοφόρησε το 1983. Από τότε, έχει συγγράψει και εκδώσει πάνω από είκοσι βιβλία, πολλά από τα οποία σχετίζονται με ιστορικά πρόσωπα ή πρόσωπα της νεοελληνικής λογοτεχνικής κληρονομιάς, όπως οι Κωνσταντίνος Καβάφης, Ζορμπάς, Οδυσσέας Ελύτης και Κωνσταντίνος Παλαιολόγος. Έχει επίσης εκδώσει αστυνομικά μυθιστορήματα, όντας ένας εκ των ελαχίστων λογοτεχνών που υπηρετούν το είδος με συνέπεια στην Ελλάδα, αλλά και έργα που απευθύνονται σε παιδιά και εφήβους. Έχει επίσης λάβει μέρος σε πολλούς συλλογικούς τόμους με αστυνομικά διηγήματα.

Ως αρθρογράφος, ο Φιλίππου έχει δημοσιεύσει κείμενα για τον πολιτισμό και τη λογοτεχνία, βιβλιοπαρουσιάσεις και κριτικά σημειώματα σε έντυπα πανελλαδικής κυκλοφορίας (στις εφημερίδες Η Αυγή, Η Εποχή, Το Βήμα και το περιοδικό Αντί, όπου είχε τακτικές συνεργασίες), καθώς και σε τοπικά έντυπα της Κέρκυρας, της Θεσσαλονίκης και της Λευκωσίας. Κείμενά του φιλοξενούνται και σε ιστοτόπους αφιερωμένους στο βιβλίο, τις τέχνες και τον πολιτισμό. To 2012 τιμήθηκε για το συγγραφικό έργο και το σύνολο της προσφοράς του από την Εστία Ιστορίας και Πολιτισμού της γενέτειράς του.

Εργογραφία

Mυθιστορήματα
 (2015) Η γυναίκα ως έργο τέχνης (Αθήνα: Κλειδάριθμος)
 (2013) Ζωή και θάνατος του Κωνσταντίνου Παλαιολόγου (Αθήνα: Ψυχογιός)
 (2013) Η κόρη του εφοπλιστή. Μια ιστορία του Τηλέμαχου Λεοντάρη [αστυν.] (Λευκωσία: Αιγαίον)
 (2011) Ο ερωτευμένος Ελύτης (Αθήνα: Ψυχογιός)
 (2010) Ο οργισμένος έφηβος (Κέρκυρα: Εκδόσεις ΑλΔέ)
 (2009) Ο άντρας που αγαπούσαν οι γυναίκες (Αθήνα: Πατάκης)
 (2007) Ο θάνατος του Ζορμπά (Αθήνα: Πατάκης)
 (2005) Νέα Υόρκη, καλοκαίρι και μοναξιά (Αθήνα: Πατάκης) 
 (2003) Οι τελευταίες ημέρες του Κωνσταντίνου Καβάφη 
 (1999) Αντίο, Θεσσαλονίκη [αστυν.] (Αθήνα: Πόλις)
 (1996) Το μαύρο γεράκι [αστυν.] (Αθήνα: Πόλις)
 (1988) Το χαμόγελο της Τζοκόντα [αστυν.] (Αθήνα: Κλειδί· επανέκδ. ΔΟΛ, 2011)
 (1987) Το τέλος μιας περιπλάνησης (Αθήνα: Λιβάνης)
 (1987) Κύκλος θανάτου [αστυν.]  Αθήνα: Κλειδί· επανέκδ. Αθήνα: Πύλη, 2007)

Διηγήματα
 (2014) Οι περιπέτειες της Ελεάννας στη θάλασσα [παιδικές ιστορίες - εικονογράφηση: Μυρτώ Δεληβοριά] (Αθήνα: Πατάκης) 
 (1986) Οι εραστές της θάλασσας ή το βιβλίο του άγνωστου ναύτη (Αθήνα: Λιβάνης)

Δοκίμια, μελέτες, βιογραφίες
 (2018) Ιστορία της ελληνικής αστυνομικής λογοτεχνίας (Αθήνα: Πατάκης)
 (2006) Κωνσταντίνος Θεοτόκης (Αθήνα: Ηλέκτρα, 2006)
 (1996) Ο πολιτικός Νίκος Καββαδίας (Αθήνα: Άγρα).
 (1984) Ιδανικοί αυτόχειρες ή ζήτω ο θάνατος (Αθήνα: Νεφέλη)
 (1983) Οι Κνίτες. Τέκνα της ανάγκης ή ώριμα τέκνα της οργής; (Αθήνα: Πυξίδα, 1983· επανέκδ. Αθήνα: Νεφέλη, 1984)

Λευκώματα
 (2000) Ομόνοια 2000: Ταξίδι στον ομφαλό της Αθήνας (Αθήνα, Άγρα)

Αναλυτικές εργογραφίες του Φίλιππου Φιλίππου, όπου συμπεριλαμβάνονται και οι συμμετοχές σε συλλογικούς τόμους, οι επιμέλειες, καθώς και οι μεταφράσεις έργων του, υπάρχουν στον ιστότοπο του ΕΚΕΒΙ  και στη Βιβλιονέτ.

Παραπομπές 

Έλληνες λογοτέχνες
Έλληνες δοκιμιογράφοι
Έλληνες δημοσιογράφοι
Έλληνες κριτικοί